钦定古今图书集成/理学汇编/字学典/第078卷 > 王氏法书苑 > 《昼锦堂记》前人
## 钦定古今图书集成/理学汇编/字学典/第078卷 > 王氏法书苑 > 《昼锦堂记》前人

运笔柔则无芒角，执手宽则多缓弱，点掣短则法臃
肿，点掣长则法离澌，画促则字埶横，画疏则字形慢，
拘则乏埶放，或少则纯骨无媚，纯肉无力，少墨浮涩，
多墨苯钝。书病如此其众，惟积学渐成者，当求摆脱
入究竟三昧，此宜有《墨池笔冢》，终身于是。然书法须
得天然，至功力亦不可弃。王僧虔曰：“宋文帝书自谓”
不减王子敬。时议天然胜羊欣。功夫不及，便知力学
所至，不可废也。蔡君谟妙得古人书法，其书昼锦堂每字作一纸，择其不失法度者，裁截布列，连成碑形，
当时谓“百衲本”，故宜胜人也。